UPUTSTVO ZA OSTVARIVANJE PRAVA NA DJEČIJI DODATAK U SKLADU SA FEDERALNIM ZAKONOM

Zahtjevi za priznavanje prava na dječiji dodatak u skladu sa Zakonom o materijalnoj podršci porodicama s djecom u Federaciji Bosne i Hercegovine ( "Službene novine Federacije BiH", broj: 52/22) mogu se podnositi počev od 17.10.2022. godine.

Ukoliko porodica ima više djece mlađe od 18 godina, za svako se podnosi novi zahtjev sa potrebnim dokazima, s tim da se kod prvog djeteta obavezno prilažu orginal uvjerenja o prihodima, dok kod ostlih tih djece kopije tih uvjerenja. Svako, dijete treba da ima otvoren transakcijski račun na svoje ime..

Pravo na dječiji dodatak priznaje se djetetu do navršene 18. godine života, pod uslovima:

1. da ukupni mjesečni prihodi po članu domaćinstva ne prelaze 40% najniže plaće u FBiH ( 40% od 619,00 KM jeste **247,60 KM**),
2. da nije smješteno u hraniteljsku porodicu ili ustanovu socijalne zaštite u periodu dužem od 30 dana, pri čemu se troškovi smještaja djelimično ili u potpunosti obezbjeđuju iz budžetskih sredstava.

Djetetu koje ispunjava uslove ovog Zakona, pravo na dječiji dodatak priznaje se od dana podnošenja zahtjeva za ostvarivanje prava od strane zakonskog zastupnika.

Visina dječijeg dodatka iznosi 19% najniže plaće u FBiH ( 19% od 619,00 KM jeste **117,61 KM**).

Pravo na dječiji dodatak priznaje se najduže na 12 mjeseci od dana podnošenja zahtjeva i zakonski zastupnik (roditelj ili staratelj) djeteta dužan je obnoviti zahtjev za nastavak ostvarivanja prava U MJESECU PRIJE ISTEKA PRAVA. U protivnom, pravo na dječiji dodatak prestaje I nakon toga podneseni zahtjev će se tretirati kao novi zahtjev.

**DOKUMENTI POTREBNI U OSTVARIVANJU PRAVA NA DJEČIJI DODATAK:**

1. Obrazac FBiH DD za svako dijete posebno (OBAVEZNO POPUNITI).
2. Prijave mjesta prebivališta (CIPS-prijava) za sve članove zajedničkog domaćinstva (ne starija od tri mjeseca)
3. Izjava (samo za porodice u kojima jedan ili više članova, ima prijavljeno prebivalište na drugoj adresi)
4. Ovjerena izjava (kućna lista)
5. Uvjerenje o uplaćenim doprinosima ostvarenim u posljednih tri mjeseca prije podnošenja zahtjeva (Obrazac JS3650-Porezna uprava Hadžići) ili Potvrda od poslodavca o prihodima ostvarenim u poslldnih tri mjeseca.
6. Uvjerenje da se nalazite na evidenciji Biro-a nezaposlenih lica,
7. Naknada za vrijeme trajanja nezaposlenosti u posljedna tri mjeseca prije podnošenja zahtjeva
8. Prihodi po osnovu obaveznog izdržavanaj u posljedna tri mjeseca prije podnošenja zahtjeva,
9. Prihodi po osnovu naknade za hraniteljstvo, odnosno starateljstvo u posljedna tri mjeseca prije podnošenja zahtjeva,
10. Prihodi uređeni propisima o porezu na dohodak, prihodi po osnovu životnog osiguranja i prihodi od nasljedstva,
11. Prihodi po osnovu zaštite lica sa invaliditetom obaveznog izdržavanja, naknade za hraniteljstvo – starateljstvo.
12. Za članove zajedničkog domaćinstva koji ostvaruju pravno na penziju Uvjerenje od nadležne službe PIO u posljednja tri mjeseca prije podnošenja zahtjeva.
13. Izvod iz matične knjige rođenih (rodni list) i Uvjerenje o državljanstvu za svu djecu (ovjerena kopija),
14. Dokaz o otvorenom transakcijskom računu na ime djeteta (Ugovor ili potvrda banke).